તો સાસણમાં અને રાજકોટ ઝૂના વડા રહી ચૂકેલા નિવૃત્ત અધિકારી ડૉ. એમ.જી.મારવાડિયા કહે છે, “મધ્યપ્રદેશના બદલાયેલા વલણથી ગીર અને ગુજરાતની ઓળખ જળવાઈ રહેશે. અગાઉ પણ ગીરના સિંહોને ભારતનાં અન્ય રાજ્યોમાં લઈ જવાના પ્રયાસો કરવામાં આવ્યા હતા, પરંતુ તે સફળ થયા ન હતા. ૧૯મી સદીની શરૂઆતમાં ગ્વાલિયરના રાજવી દ્વારા ગ્વાલિયર અને શિવપુરીની આસપાસનાં જંગલોમાં આફ્રિકન સિંહોને લાવીને વસાવવાનો અખતરો કરાયો હતો, પરંતુ તેમાં સફળતા મળી નહોતી.